ประกาศกรมสรรพสามิตเรื่องหลักเกณฑ์และเงื่อนไขการยกเว้นภาษีสำหรับน้ำมันหล่อลื่นและน้ำมันที่คล้ายกันที่นำไปใช้เป็นวัตถุดิบในการผลิตสิ่งของอื่น[๑] เพื่อให้การยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกันที่นำไปใช้เป็นวัตถุดิบในการผลิตสิ่งของอื่น เป็นไปโดยถูกต้องสะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน (๔.๓) ของ (๔) ของประเภทที่ ๐๑.๙๐ ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๑๓๙) ลงวันที่ ๑๑ กรกฎาคม พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์และเงื่อนไขการยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกัน ที่นำไปใช้เป็นวัตถุดิบในการผลิตสิ่งของอื่นไว้ ดังต่อไปนี้หมวด๑ข้อความทั่วไป ข้อ ๑ ในประกาศนี้น้ำมันหล่อลื่น หมายความว่าน้ำมันหล่อลื่น และน้ำมันที่คล้ายกันที่มีคุณสมบัติตามที่อธิบดีกรมสรรพสามิตประกาศกำหนดซึ่งผู้ประกอบอุตสาหกรรมหรือผู้นำเข้าได้ขอยกเว้นภาษีเพื่อนำไปใช้เป็นวัตถุดิบในการผลิตสิ่งของอื่นวัตถุดิบในการผลิต หมายความว่า น้ำมันหล่อลื่นที่นำไปผลิตเป็นสิ่งของอื่น โดยเมื่อผ่านกระบวนการผลิตแล้วจะต้องรวมเป็นเนื้อเดียวกันกับสิ่งของอื่นสิ่งของอื่น หมายความว่าสิ่งของที่มิใช่สินค้าน้ำมันและผลิตภัณฑ์น้ำมันผู้ใช้ หมายความว่าเจ้าของหรือผู้จัดการ หรือบุคคลอื่นซึ่งรับผิดชอบในการดำเนินกิจการที่ใช้น้ำมันหล่อลื่น ใช้เป็นวัตถุดิบในการผลิตสิ่งของอื่นและให้หมายความรวมถึงผู้ประกอบกิจการที่เป็นตัวแทนในการซื้อน้ำมันหล่อลื่นให้แก่ผู้ใช้ที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นด้วยสถานประกอบการ หมายความว่าสถานที่ตั้งในการดำเนินกิจการที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นหรือสถานที่ตั้งในการดำเนินกิจการเกี่ยวกับการจำหน่ายน้ำมันหล่อลื่นให้แก่ผู้ใช้หรือสถานที่เก็บน้ำมันหล่อลื่น หรือสำนักงานใหญ่ หรือสำนักงานสาขาสถานที่เก็บน้ำมันหล่อลื่น หมายความว่าสถานที่ที่ใช้เป็นที่เก็บน้ำมันหล่อลื่น ของผู้นำเข้า ผู้ใช้ หรือผู้ประกอบกิจการเป็นตัวแทนในการซื้อน้ำมันหล่อลื่นให้แก่ผู้ใช้ที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นหมวด๒การขอยกเว้นภาษีสรรพสามิตสำหรับผู้ประกอบอุตสาหกรรม และผู้นำเข้า ข้อ ๒ การยกเว้นภาษีสรรพสามิตสำหรับน้ำมันหล่อลื่นให้สิทธิเฉพาะผู้ประกอบอุตสาหกรรมหรือผู้นำเข้าน้ำมันหล่อลื่นซึ่งจำหน่ายหรือส่งมอบน้ำมันหล่อลื่นให้แก่ผู้ใช้ตามที่ระบุไว้ในการขออนุญาตและได้รับอนุญาตจากกรมสรรพสามิตตามข้อ๕ แล้วเท่านั้นข้อ ๓ ผู้ประกอบอุตสาหกรรมหรือผู้นำเข้าที่ประสงค์จะขอยกเว้นภาษีสรรพสามิตสำหรับน้ำมันหล่อลื่นที่นำไปใช้เป็นวัตถุดิบในการผลิตสิ่งของอื่น ให้ยื่นคำ ขอตามแบบ นล. ๐๑ ท้ายประกาศดังนี้๓.๑ กรณีน้ำมันหล่อลื่นที่ผลิตขึ้นในราชอาณาจักรให้ผู้ประกอบอุตสาหกรรมยื่นคำขอต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนนำน้ำมันหล่อลื่นออกจากโรงอุตสาหกรรมพร้อมรายชื่อผู้ใช้และปริมาณน้ำมันหล่อลื่นที่จะจำหน่ายหรือที่จะนำออกจากโรงอุตสาหกรรม ทั้งนี้ รายชื่อผู้ใช้ต้องเป็นผู้ที่ได้รับอนุญาตจากกรมสรรพสามิต๓.๒กรณีน้ำมันหล่อลื่นที่นำเข้ามาในราชอาณาจักรให้ผู้นำเข้ายื่นคำขอต่อสรรพสามิตพื้นที่แห่งท้องที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าก่อนนำเข้ามาในราชอาณาจักรพร้อมหลักฐานประกอบคำขอดังนี้(๑)สำเนาทะเบียนบ้านของโรงอุตสาหกรรมหรือสถานประกอบการและสำเนาบัตรประจำตัวประชาชนของผู้ขออนุญาต(๒) หนังสือมอบอำนาจและสำเนาบัตรประจำตัวประชาชนของผู้มอบและผู้รับมอบอำนาจในกรณีที่ผู้ยื่นคำขอไม่ได้มายื่นด้วยตนเอง(๓)สำเนาหนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกิน ๖เดือน(๔) รายชื่อผู้ใช้ ทั้งนี้รายชื่อผู้ใช้ต้องเป็นผู้ที่ได้รับอนุญาตจากกรมสรรพสามิต(๕)หนังสือแสดงความยินยอมให้เจ้าพนักงานสรรพสามิตเข้าทำการตรวจสอบในสถานประกอบการสถานที่เก็บน้ำมันหล่อลื่น ตลอดจนบัญชี เอกสารหลักฐานต่าง ๆ เกี่ยวกับการรับ -จ่ายน้ำมันหล่อลื่น ที่ได้รับการยกเว้นภาษีได้ตลอดเวลาทำการทั้งนี้ หากมีการเปลี่ยนแปลงเอกสารตาม ๓.๑ หรือ ๓.๒ให้ผู้ประกอบอุตสาหกรรมและผู้นำเข้ายื่นเฉพาะเอกสารที่เปลี่ยนแปลงข้อ ๔เมื่อเจ้าพนักงานสรรพสามิตได้ตรวจสอบคำขอ และหลักฐานต่าง ๆ ตามข้อ ๓ แล้วหากเห็นว่าถูกต้อง ครบถ้วนให้เสนอสรรพสามิตพื้นที่เพื่อพิจารณาอนุญาตยกเว้นภาษีให้แก่ผู้ประกอบอุตสาหกรรมหรือผู้นำเข้านั้นหมวด๓การอนุญาตให้ใช้น้ำมันหล่อลื่นที่ได้รับการยกเว้นภาษีสรรพสามิต ข้อ ๕ ผู้ใช้ที่ประสงค์จะใช้น้ำมันหล่อลื่นที่นำไปใช้เป็นวัตถุดิบในการผลิตสิ่งของอื่น หรือกรณีผู้ใช้ที่ประสงค์จะประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ที่ใช้น้ำมันหล่อลื่น ให้ยื่นคำขออนุญาตต่อกรมสรรพสามิตหรือสำนักงานสรรพสามิตภาคหรือสำนักงานสรรพสามิตพื้นที่แห่งท้องที่ที่สถานประกอบการตั้งอยู่หรือสถานที่เก็บน้ำมันหล่อลื่นตั้งอยู่ แล้วแต่กรณี ตามแบบ นล. ๐๒ ท้ายประกาศนี้พร้อมหลักฐาน ดังนี้๕.๑ สำเนาทะเบียนบ้านของโรงอุตสาหกรรมหรือสถานประกอบการและสำเนาบัตรประจำตัวประชาชนของผู้ขออนุญาต๕.๒ หนังสือมอบอำนาจและสำเนาบัตรประจำตัวประชาชนของผู้มอบและผู้รับมอบอำนาจในกรณีที่ผู้ยื่นคำขอไม่ได้มายื่นด้วยตนเอง๕.๓ สำเนาหนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกิน๖ เดือน๕.๔ รายการประเภทสินค้ากรรมวิธีการผลิตสิ่งของอื่นของผู้ใช้น้ำมันหล่อลื่น๕.๕ รายชื่อผู้ที่จะขายและผู้ที่จะซื้อน้ำ มันหล่อลื่นกรณีผู้ใช้ที่ประสงค์จะประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้น้ำมันหล่อลื่น ทั้งนี้ รายชื่อดังกล่าวต้องเป็นผู้ได้รับอนุญาตจากกรมสรรพสามิตแล้ว๕.๖ สถานที่เก็บน้ำมันหล่อลื่นและแผนที่แสดงเส้นทางไปยังสถานประกอบการ และสถานที่เก็บน้ำมันหล่อลื่นทุกแห่ง๕.๗ หนังสือแสดงความยินยอมให้เจ้าหน้าที่ของกรมสรรพสามิตเข้าทำการตรวจสอบในสถานประกอบการและสถานที่เก็บน้ำมันหล่อลื่น ตลอดจนบัญชี เอกสารหลักฐานต่าง ๆ เกี่ยวกับการรับ -จ่ายการใช้น้ำมันหล่อลื่น และเอกสารอื่น ๆ ที่เกี่ยวข้องกับการซื้อ ผลิต จำหน่ายจ่ายโอนสิ่งของอื่นที่ผลิตได้จากการใช้น้ำมันหล่อลื่น ได้ตลอดเวลาทำการกรณีผู้ใช้ตามวรรคหนึ่งมีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่อยู่ในเขตสำนักงานสรรพสามิตภาคเดียวกัน ให้ยื่นคำขออนุญาตพร้อมหลักฐาน โดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อสำนักงานสรรพสามิตภาคหรือสำนักงานสรรพสามิตพื้นที่แห่งท้องที่ที่สถานที่เก็บน้ำมันหล่อลื่นตั้งอยู่หรือทาง www.excise.go.thกรณีผู้ใช้ตามวรรคหนึ่งมีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่มิได้อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคหนึ่งโดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อกรมสรรพสามิตหรือสำนักงานสรรพสามิตพื้นที่แห่งท้องที่ที่สถานที่เก็บน้ำมันหล่อลื่นตั้งอยู่หรือทาง www.excise.go.thข้อ ๖ ผู้ใช้ที่ได้รับอนุญาตตามข้อ๕ หากมีความประสงค์จะขอเปลี่ยนแปลงรายละเอียดการอนุญาตเพิ่มเติมที่ไม่กระทบต่อชื่อและปริมาณน้ำมันหล่อลื่นที่ได้รับอนุญาตแล้วให้ผู้ใช้แจ้งรายละเอียดการเปลี่ยนแปลงดังกล่าวให้ผู้อนุญาตทราบเป็นหนังสือก่อนการดำเนินการในส่วนที่เกี่ยวข้องไม่น้อยกว่าสามวันข้อ ๗ ผู้ใช้ตามข้อ ๕ต้องทำข้อตกลงการขออนุญาตเป็นผู้ใช้น้ำมันหล่อลื่นที่ได้รับการยกเว้นภาษีเพื่อนำไปใช้เป็นวัตถุดิบในการผลิตสิ่งของอื่นตามแบบข้อตกลงการขออนุญาตเป็นผู้ใช้น้ำมันหล่อลื่นที่ได้รับการยกเว้นภาษีเพื่อนำไปใช้เป็นวัตถุดิบในการผลิตสิ่งของอื่นท้ายประกาศนี้และยื่นต่อกรมสรรพสามิต หรือสำนักงานสรรพสามิตพื้นที่ที่สถานที่เก็บน้ำมันหล่อลื่นตั้งอยู่แล้วแต่กรณี หรือทาง พร้อมกับการยื่นคำขออนุญาตข้อ ๘ เมื่อเจ้าพนักงานสรรพสามิตได้ตรวจสอบคำขออนุญาตและหลักฐานต่างๆ ตามข้อ ๕ พร้อมทั้งข้อตกลงตามข้อ ๗ แล้ว หากเห็นว่าถูกต้องครบถ้วนให้เสนอผู้มีอำนาจพิจารณาอนุญาตให้แก่ผู้ใช้ในแบบคำขอ ดังนี้(๑) สรรพสามิตพื้นที่มีอำนาจพิจารณาอนุญาตได้เฉพาะกรณีที่ผู้ใช้มีสถานประกอบการหรือสถานที่เก็บน้ำมันหล่อลื่นตั้งอยู่ในเขตพื้นที่ที่รับผิดชอบ สำหรับจำนวนการใช้ไม่เกิน ๖๐๐,๐๐๐ ลิตร หรือกิโลกรัมต่อปี กรณีที่จำนวนการใช้เกิน ๖๐๐,๐๐๐ ลิตรหรือกิโลกรัมต่อปี ให้ผู้อำนวยการสำนักงานสรรพสามิตภาคมีอำนาจพิจารณาอนุญาต(๒) อำนาจในการพิจารณาอนุญาตตามข้อ ๕ วรรคสองให้เป็นอำนาจของผู้อำนวยการสำนักงานสรรพสามิตภาคโดยไม่จำกัดจำนวน(๓) อำนาจในการพิจารณาอนุญาตตามข้อ ๕ วรรคสามให้เป็นอำนาจของผู้อำนวยการสำนักมาตรฐานและพัฒนาการจัดเก็บภาษี ๒ โดยไม่จำกัดจำนวนเมื่ออนุญาตแล้วให้สำเนาแบบคำขอพร้อมหลักฐานแจ้งให้กรมสรรพสามิตทราบภายในวันที่สิบห้าของเดือนถัดจากเดือนที่อนุญาตใบอนุญาตที่ออกตามวรรคหนึ่งให้มีอายุคราวละหนึ่งปีนับแต่วันที่ได้รับอนุญาตก่อนสิ้นกำหนดระยะเวลาในใบอนุญาตหากผู้ใช้น้ำมันหล่อลื่นมีความประสงค์จะดำเนินกิจการต่อไปให้ยื่นคำขออนุญาตตามข้อ๕ ต่อกรมสรรพสามิต หรือสำนักงานสรรพสามิตภาค หรือสำนักงานสรรพสามิตพื้นที่ แล้วแต่กรณีไม่น้อยกว่าสิบห้าวันก่อนสิ้นกำหนดระยะเวลาในใบอนุญาตและเมื่อได้ยื่นคำขออนุญาตดังกล่าวแล้วให้ดำเนินกิจการต่อไปจนกว่าผู้ออกใบอนุญาตจะสั่งไม่ออกใบอนุญาตให้หมวด๔การเลิกกิจการการโอนกิจการ การย้ายหรือควบกิจการ ข้อ ๙ การเลิกกิจการการโอนกิจการ การย้ายสถานที่ทำการหรือควบกิจการให้ผู้ใช้แจ้งเจ้าพนักงานสรรพสามิตทราบเป็นหนังสือก่อนดำเนินการอย่างน้อยเจ็ดวันและในกรณีที่ผู้ใช้ถึงแก่ความตายให้ผู้รับผิดชอบแจ้งให้เจ้าพนักงานสรรพสามิตทราบเป็นหนังสือภายในสามสิบวันนับแต่วันที่ผู้ใช้ถึงแก่ความตายในกรณีที่เลิกกิจการหรือโอนกิจการหรือผู้ใช้ถึงแก่ความตายนั้นหากมีน้ำมันหล่อลื่นคงเหลือเป็นจำนวนเท่าใดให้ผู้ใช้หรือทายาทของผู้ใช้ที่ถึงแก่ความตายแจ้งให้เจ้าพนักงานสรรพสามิตทราบเพื่อดำเนินการตรวจสอบ และเมื่อเจ้าพนักงานสรรพสามิตได้ตรวจสอบยอดคงเหลือแล้วผู้ใช้หรือทายาทของผู้ใช้ที่ถึงแก่ความตาย สามารถจำหน่ายน้ำมันหล่อลื่นให้แก่ผู้ใช้น้ำมันหล่อลื่นอื่นที่ได้รับอนุญาตจากกรมสรรพสามิตหรือส่งกลับคืนให้ผู้ประกอบอุตสาหกรรม ผู้นำเข้าผู้ใช้ที่ประกอบกิจการเป็นตัวแทนในการซื้อน้ำมันหล่อลื่นที่ได้รับอนุญาตจากกรมสรรพสามิตซึ่งเป็นผู้ขายน้ำมันหล่อลื่นให้แก่ผู้ใช้นั้นได้ในกรณีการโอนกิจการ หรือควบกิจการให้ผู้ใช้ที่ซื้อน้ำมันหล่อลื่นจากผู้ใช้ที่ประกอบกิจการเป็นตัวแทนในการซื้อน้ำมันหล่อลื่นที่ควบกิจการหรือโอนกิจการได้รับสิทธิในการซื้อน้ำมันหล่อลื่นจากผู้ควบกิจการหรือผู้รับโอนกิจการได้จนกว่าใบอนุญาตจะหมดอายุหมวด๕การจัดทำบัญชีและงบเดือน ข้อ ๑๐ ผู้ประกอบอุตสาหกรรมต้องจัดทำบัญชีประจำวันแสดงการผลิตและการจำหน่ายสินค้าสำเร็จรูป(ภษ.๐๓ - ๐๖) และผู้นำเข้าต้องจัดทำบัญชีประจำวันแสดงการรับ - จ่ายน้ำมันหล่อลื่น ตามแบบนล. ๐๓ ให้แก่ผู้ใช้ในแต่ละรายเก็บไว้ที่โรงอุตสาหกรรมหรือสำนักงานหรือสถานที่เก็บน้ำมันหล่อลื่นของผู้นำเข้าเพื่อให้เจ้าพนักงานสรรพสามิตตรวจสอบได้ตลอดเวลา โดยให้จัดทำงบเดือนแสดงการรับ จ่าย น้ำมันหล่อลื่น ตามแบบ นล. ๐๔ และรายละเอียดแสดงการรับ จ่าย น้ำมันหล่อลื่น ตามแบบ นล. ๐๔ กท้ายประกาศนี้และนำส่งให้กรมสรรพสามิตและสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือแห่งท้องที่ที่ด่านศุลกากรที่มีการนำเข้าหรือด่านศุลกากรที่มีการดำเนินการพิธีการศุลกากรตรวจปล่อยสินค้า หรือทาง www.excise.go.thภายในวันที่สิบห้าของเดือนถัดจากเดือนที่จำหน่ายหรือส่งมอบน้ำมันหล่อลื่นข้อ ๑๑ ผู้ใช้ต้องจัดทำบัญชีประจำวันแสดงการรับ -จ่าย น้ำมันหล่อลื่น ตามแบบ นล. ๐๓ ท้ายประกาศนี้พร้อมทั้งเอกสารที่เกี่ยวข้องเก็บไว้ประจำสถานประกอบการหรือสถานที่เก็บน้ำมันหล่อลื่นเพื่อให้เจ้าพนักงานสรรพสามิตตรวจสอบได้ตลอดเวลาเว้นแต่อธิบดีจะสั่งเป็นอย่างอื่นบัญชีประจำวันและเอกสารประกอบตามวรรคหนึ่งให้ทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นหมวด๖การสูญหายหรือขาดจำนวน ข้อ ๑๒ ผู้ใช้ต้องทำงบเดือนแสดงการรับ - จ่ายและการนำน้ำมันหล่อลื่น ไปใช้ในอุตสาหกรรม ตามแบบ นล. ๐๔ และ นล. ๐๔ กท้ายประกาศนี้และนำส่งให้สำนักงานสรรพสามิตพื้นที่ที่สถานประกอบการหรือสถานที่เก็บน้ำมันหล่อลื่นตั้งอยู่หรือทาง ภายในวันที่สิบห้าของเดือนถัดไปข้อ ๑๓ ในกรณีที่น้ำมันหล่อลื่นที่ได้รับการยกเว้นภาษีเกิดการสูญหายหรือขาดจำนวนไปเกินกว่าร้อยละ ๐.๕หรือมิได้นำไปใช้เป็นวัตถุดิบในการผลิตสิ่งของอื่นจริงเป็นจำนวนเท่าใดให้ผู้ประกอบอุตสาหกรรมหรือผู้นำเข้าชำระภาษีสำหรับน้ำมันหล่อลื่นตามจำนวนที่สูญหายหรือขาดจำนวนไป หรือมิได้นำไปใช้เป็นวัตถุดิบในการผลิตสิ่งของอื่นจริงในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นตามกฎหมายพร้อมทั้งเบี้ยปรับและเงินเพิ่ม เว้นแต่จะพิสูจน์ได้ว่าการสูญหาย หรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี ๒ แล้วข้อ ๑๔ กรณีน้ำมันหล่อลื่นสูญหายหรือขาดจำนวนไปจากสถานประกอบการหรือสถานที่เก็บน้ำมันหล่อลื่น จากจำนวนที่รับหรือนำเข้าเก็บของผู้ใช้โดยไม่มีเหตุผลอันสมควรหรือไม่ได้ใช้เป็นวัตถุดิบในการผลิตสิ่งของอื่นจริงผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับจำนวนน้ำมันหล่อลื่นที่สูญหายหรือขาดจำนวนไปหรือที่ไม่ได้นำไปใช้เป็นวัตถุดิบในการผลิตสิ่งของอื่นจริงในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นตามกฎหมายข้อ ๑๕ การขนน้ำมันหล่อลื่นจากผู้ใช้ที่ประกอบกิจการเป็นตัวแทนไปยังผู้ใช้อื่นหรือไปยังสถานที่อื่นหากน้ำมันหล่อลื่นสูญหายหรือขาดจำนวนไปเกินกว่าร้อยละ ๐.๕ ผู้ใช้ที่ประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้น้ำมันหล่อลื่นที่นำไปใช้เป็นวัตถุดิบในการผลิตสิ่งของอื่นต้องชำระเบี้ยปรับจำนวนสองเท่าของค่าภาษีสรรพสามิตสำหรับจำนวนน้ำมันหล่อลื่นที่สูญหายหรือขาดจำนวนไปในอัตราภาษีที่ใช้บังคับในขณะความรับผิดในอันจะต้องเสียภาษีเกิดขึ้นตามกฎหมายเว้นแต่จะพิสูจน์ได้ว่าเป็นการสูญหายหรือขาดจำนวนไปโดยเกิดจากเหตุสุดวิสัยหรือมีเหตุอันสมควรและได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี ๒ข้อ ๑๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๑๔ กรกฎาคม พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขอยกเว้นภาษีสรรพสามิต สำหรับสินค้าน้ำมันหล่อลื่นที่ผู้ประกอบอุตสาหกรรมหรือผู้นำเข้าขออนุญาตจำหน่ายหรือนำเข้าเพื่อนำไปใช้เป็นวัตถุดิบในการผลิตสิ่งของอื่น แบบ นล. ๐๑๒. คำขออนุญาตและใบอนุญาตเป็นผู้ใช้น้ำมันหล่อลื่นซึ่งได้รับการยกเว้นภาษีสรรพสามิตที่นำไปใช้เป็นวัตถุดิบในการผลิตสิ่งของอื่นหรือผู้ประกอบกิจการเป็นตัวแทนในการซื้อน้ำมันหล่อลื่น ซึ่งได้รับการยกเว้นภาษีสรรพสามิตเพื่อจำหน่ายให้แก่ผู้ใช้ที่นำไปใช้เป็นวัตถุดิบในการผลิตสิ่งของอื่นแบบ นล. ๐๒๓. ข้อตกลงการขออนุญาตเป็นผู้ใช้น้ำมันหล่อลื่นที่ได้รับการยกเว้นภาษีสรรพสามิต ที่น้ำไปใช้เป็นวัตถุดิบในการผลิตสิ่งของอื่น๔. หนังสือยินยอมให้เจ้าพนักงานสรรพสามิตเข้าทาการตรวจสอบ๕. บัญชีประจำวันแสดงการรับ จ่าย น้ำมันหล่อลื่น แบบ นล. ๐๓๖. รายละเอียดแสดงการรับ จ่าย น้ำมันหล่อลื่น แบบ นล. ๐๔(ดูข้อมูลจากภาพกฎหมาย)ชวัลพร/อัญชลี/จัดทำ๒๕สิงหาคม ๒๕๖๐นุสรา/ตรวจ๒๓มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๒๑๐ ง/หน้า ๙๓/๒๓ สิงหาคม ๒๕๖๐